SAD objavile broj svojih nuklearnih bombi
Hilari Klinton: Smanjenje opasnosti od nuklearnog naoružanja jedan od najvažnijih ciljeva američke spoljne politike
Američka državna sekretarka Hilari Klinton izjavila je na konferenciji o Sporazumu o neširenju nuklearnog naoružanja da su Sjedinjene Države predane sprečavanju širenja i smanjenju broja postojećih nuklearnih oruđa, i objavila broj američkih nuklearnih bojevih glava. Klinton je takođe kritikovala Iran, rekavši da je to jedina zemlja potpisnica sporazuma koja ga ne poštuje. Sekretarka Klinton izjavila je da je predsednik Obama učinio smanjenje opasnosti od nuklearnog naoružanja jednim od najvažnijih ciljeva američke spoljne politike. U okviru toga, rekla je ona, Sjedinjene Države će nastojati na daljem smanjenju nuklearnih arsenala i učiniti taj proces transparentnijim objavljujući prvi put tačan broj svojih nuklearnih oruđa. rekla je Hilari Klinton. Pentagon je objavio cifre koje datiraju još od 1962, prema kojima Sjedinjene Države sada imaju 5113 bojevih glava. U jeku Hladnog rata, 1967, imale su ih najviše - preko 31 hiljadu. Ranije juče na istoj konferenciji, iranski predsednik Mahmud Ahmadinedžad optužio je Sjedinjene Države da drugim zemljama prete upotrebom nuklearnog oružja, uključujući njegovu. Sekretarka Klinton je rekla da su te optužbe lažne i da predsednik Ahmadinedžad čini sve što može da bi skrenuo pažnju sa iranskih rezultata i pokušao da izbegne odgovornost. rekla je Hilari Klinton. Iran je prekršio nekoliko rezolucija Ujedinjenih nacija koje zahtevaju od njega da obustavi obogaćivanje uranijuma, pa mu zbog toga preti novi krug sankcija. Generalni sekretar Ujedinjenih nacija, Ban Ki-mun, pozvao je Iran da poštuje međunarodne obaveze i ublaži zabrinutosti o tome da li njegov nuklearni program ima vojnu ili civilnu svrhu. , rekao je Ban Ki-mun. Zemlje potpisnice sporazuma o neširenju nuklearnog naoružanja svakih pet godina razmatraju njegovu primenu jer on predstavlja najveću legalnu prepreku širenju te vrste oružja.